Кавка

Кавка або тыж галка (лат. Corvus monedula) — є середнё великый вид співака з родины вороновых (Corvidae).

 Опис 

Кавка є другый найменшый вид роду Corvus. Росте до довжкы 34-39 цм і роспятя крыл мірять 67-74 цм. Вага у дорослых екземпларів колыше міджі 220-270 ґ. Обі поглавя суть переважно чорны або сивочорны із світло сивым тилом. Дорослы птахы мають як єдины представителї роду Corvus жыючіх мімо австральскый контінент тыж стрїбрасто білы очі, котры молоды птахы мають зафарблены синё (тыж як дорослы коло єдного рока жывота).Goodwin D. (1983). Crows of the World. Queensland University Press, St Lucia, Qld. ISBN 0-7022-1015-3. (анґліцькы)

Кавка є барзже голосный птах. Найчастїше ся озывать выразным „кя“, „кяк“ або „тя“.

 Росшырїня 
Ареа росшырїня кавкы сягать од северозападной Африкы і Іспанії кріз цїлу Европу, де цїлком хыбить лем в северній части Шкандінавії, аж по выходны Гімалаї а озеро Байкал в Азії. В 80. роках 20. стороча ся дякуючі шыфовому транспорту дістала аж на северозапад Северной Америкы,John L. Dunn & Jonanthan Alderfer, National Geographic Field Guide to the Birds of North America. 5th ed. Washington, DC: National Geographic Society, 2006. стр. 326 (анґліцькы) пару раз была збачена і в Канадї, на Фаерьскых островах, Ґібралтарї, Ісландї і Мауретанії.

В Европі є їй чісленость гадана на 5,2-15 міліонів парів. 

Переважно є стала, северны і выходны популації суть але веце стяговавы.

 Еколоґія 

Кавка жыє в залїсненых степах, лїсах, културных країнах, на пасовисках, в містах і прибережных областях. Є дуже сполоченьска і в ґрупах, котрый бывають найчісленїшы бігом зимы і на сполочных згромаждищах ся стримує по векшыну рока, векшынов і бігом гнїздїня. Часто єй відїти і коло воронR. F. Porter, et al., Birds of the Middle East. Princeton: Princeton University Press, 1996: 405. (анґліцькы) або гайворонів.

Є вшыткопожераюча і в лїтї жере особливо малых безхырбетных жыючіх на земли. в тім чіслї хробакы, павукы. З рослиновой части стравы переважують зерна, насїня, жолудї і овоцина. Є моноґамна, пары притім творять векшынов на цїлый жывот. Свому гнїздищу є вірна. Гнїздо постелене серстёв звірят, ряндами, скоров, глинов або другыма матеріалами будує вєдно самець із саміцёв найчастїше в дутинах стромів, на скалах, будовах і выїмково і на шпильковых стромах. В єдній зношцї є 4-5 гладкых, блищачіх, світлый, 35,1 x 25,1 мм великых яєць з тмавыма фляками, на котрых сидить сама саміця 17-18 днїв. Молодята, якы кормлять обоми родічі, гнїздо опущають по 28-35 днях.

Затля найвекшый зазначеный вік у вольно жыючой кавкы чінить 20 років і 4 місяцї.

 Одказы 

 Референції 

 Література 
 Dungel J., Hudec, K. (2001): Atlas ptáků České a Slovenské republiky; str. 216. Academia, Praha. ISBN 978-80-200-0927-2
 Bezzel, E. (2007): Ptáci; str. 203. Rebo Productions, Dobřejovice. ISBN 978-80-7234-292-1
 Dierchke, V. (2009): Ptáci; str. 86. Euromedia Group, k. s., Praha. ISBN 978-80-242-2193-9
 Kholová, H. (autorka českého překladu; 2008): Ptáci; str. 393. Euromedia Group, k. s., Praha. ISBN 978-80-242-2235-6
 Cepák, J., Klvaňa, P., Škopek, J., Schröpfer, L., Jelínek, M., Hořák, D., Formánek, J. & Zárybnický J. (eds) 2008: Atlas migrace ptáků České a Slovenské republiky; str 502. Aventinum, Praha. ISBN 978-80-86858-87-6

Катеґорія:Вороновы
Катеґорія:Птаство Підкарпатьской Руси
Катеґорія:Найменше знепокоївый